Pimento

O pimento u pimiento VIDALLER TRICAS, Rafel (2004); Libro de As Matas y Os Animals; Dizionario aragonés d'espezies animals y bechetals; Ed. Val d'Onsera. Zaragoza. ISBN 978-84-8986-235-7 (pronunciau /pim'jento/ u /pim'janto/, d'o latín pigmĕntum) ye o fruito comestible d'a pimentera domestica (Capsicuum annuum), una solanacia herbacia orichinaria de Sudamerica extensament cautivada por tot o mundo en l'actualidat.

Botanicament, o pimento ye una baya de textura semicartilachinosa. En bellas variedaz se troba unflada d'aire, bofa (vueda por adintro), y con un relieu pleno de protuberancias por l'exterior. As simients se troban adheridas en a columnela central. Os diferents pimentos pesan dende tansament bels gramos dica mas de 500.

Como muitas atras hortalicias, en l'actualidat i ha numerosas variedaz de pimentos creyadas por selección artificial. Muitos pimentos de gusto dolce s'emplegan como verduras. Atras variedaz, mas picants, gosan estar mas chicorronas y menos carnosas, y s'emplegan como condimento u especia. El cultivo del pimiento; consultada l'1 de chinero de 2013. Os pimentos que, por variedat -como as pebretas- u porque s'han quedau asinas en o desarrollo, son mas menudos y finez reciben en aragonés a denominación popular de «corals» u «cornetas».

 Se veiga tamién 
Chil.
Jalapenyo.
Pebreta
Pebrón.
Pimenta.
Pimentón.

 Referencias 

Categoría:Hortalicias
Categoría:Fitonimia
Categoría:Capsicum
Categoría:Fruitos de verano